ສະພາ ຢູເຄຣນ ຮັບຮອງເອົາ ຄະນະລັດຖະບານ ຊຸດໃໝ່
ຄະນະ​ລັດຖະບານ​ຊຸດ​ໃໝ່ ຂອງ​ນາຍົກລັດຖະມົນຕີ ທ່ານ Arseniy Yatsenyuk ​ໄດ້​ມີ​ຮູບ​ຮ່າງ​ຂຶ້ນມາ ໂດຍມີ ບັນດາລັດຖະມົນຕີ ຈາກຕ່າງປະເທດ ຫຼາຍໆທ່ານ.
ສະພາຂອງຢູເຄຣນ ໄດ້ລົງຄະແນນສຽງ ໃນລັດຖະບານຊຸດໃໝ່ ທີ່ນິຍົມປະເທດຕາເວັນຕົກ ເພື່ອທີ່ຈະມອບບົດບາດທາງດ້ານ ການເງິນທີ່ສຳຄັນ ໃຫ້ແກ່ບັນດານັກວິຊາການຊາວຕ່າງຊາດ ໃນຂະນະທີ່ Kyiv ພະຍາຍາມທີ່ຈະກະຕຸ້ນເສດຖະກິດທີ່ເສຍຫາຍ ແລະ ຍຸດຕິການກໍ່ກະບົດແບ່ງແຍກດິນແດນ ຢູ່ເຂດໃກ້ກັບ ຊາຍແດນຣັດເຊຍ ນັ້ນ ຄະນະລັດຖະບານຊຸດໃໝ່ ຂອງນາຍົກລັດຖະມົນຕີ ທ່ານ Arseniy Yatsenyuk ໄດ້ມີ ຮູບຮ່າງຂຶ້ນມາ ໃນວັນອັງຄານວານນີ້ ໃນຂະນະທີ່ກອງທະຫານຂອງລັດຖະບານ ແລະ ພວກກະບົດນິຍົມຣັດເຊຍ ໄດ້ປະກາດການຢຸດຍິງອີກຄັ້ງນຶ່ງ ໃນການສູ້ລົບກັນມາເປັນ ເວລາ 8 ເດືອນແລ້ວ ເພື່ອຄວບຄຸມເຂດພາກຕາເວັນອອກຂອງຢູເຄຣນນັ້ນ ເຖິງແມ່ນວ່າການປະກາດສະງົບເສິກ ເປັນການຊົ່ວຄາວກໍ່ຕາມ ຊຶ່ງເປັນການປະກາດຄັ້ງທີ 2 ໃນລະຍະຫຼາຍໆເດືອນບໍ່ນານມານີ້ ແຕ່ຍັງມີລາຍງານເມື່ອຕອນແລງຂອງວັນອັງຄານວານນີ້ ວ່າມີການ ຍິງປືນໃຫຍ່ໃກ້ໆ ກັບເດີນເຮືອບິນ ທີ່ສຳຄັນແຫ່ງນຶ່ງ ຢູ່ທາງພາກ ຕາເວັນອອກ ນອກເຂດຄວບຄຸມຂອງພວກກະບົດ ໃນເມືອງ Donetsk ບັນດາ ລັດຖະມົນຕີ ຄົນໃໝ່ໃນຄະນະລັດຖະບານ ລວມມີ ຫຼາຍໆ ທ່ານທີ່ມີບົດບາດ ຈາກຕ່າງປະເທດ ຜູ້ທີ່ໄດ້ຮັບສັນຊາດຢູເຄຣນ ໂດຍດຳລັດຂອງປະທາ ນາທິບໍດີ ທີ່ລວມມີ ທ່ານນາງ Natalie Jaresko  ເປັນພົນລະເມືອງສະຫະລັດ ຜູ້ທີ່ຈະດຳລົງຕຳແໜ່ງ ລັດຖະມົນຕີການເງິນ